Jězdźidła najwšelakorišeho razu móža ludźi na wosebite wašnje zwjazować. To bě kónc tydźenja w Komorowje pytnyć. Tam zetkachu so znowa wobsedźerjo awtow typa VW Käfer.
Komorow (HN/SN). Swoje 30lětne wobstaće swjećeše kónc tydźenja Budyski Käferowy klub na swjedźenišću při bywšej šuli w Komorowje pola Klukša. Po wšěm zdaću je to najstarše towarstwo tohole razu we wuchodnej Němskej. Něhdźe 300 awtow typa VW Käfer z Němskeje, Čěskeje a Pólskeje bě na jubilej do hole přijěło. Z 800 kilometrami najdlěši puć měještaj mandźelskaj z Mazurow.
Sobuzałožer a wjelelětny předsyda towarstwa kaž tež kóždolětnych zetkanjow je dźensa 72lětny Ehrenfried Toppe, kiž měješe wjele lět w Delnjej Hórce zamkarnju za VW Käfery. Wón so hišće derje dopomina, zo běchu na prěnich zetkanjach za čas NDR stajnje někotři wuskušowarjo stasi pódla. Po 25 lětach je Ehrenfried Toppe nawodnistwo do młódšich rukow přepodał. Andrea Jurk, Katrin Toppe-Servos a Katrin Linke maja mjeztym ze swojimi mnohimi pomocnikami wšitke nitki kruće w horšći.
szl_Latn szl_Latn szl_Latn